Tea disa hanv "jivitacho prokas"-ache kocherent aslom. Tednam thoimsor ek ostori pavli. Te kocherint vavurtelea ekleak tinnem vicharlem: "Jivitacho Prokas'-achi vorgonni farik kelear tumi to protek mhoineak Belganv dhaddtele? " Vavurpean hoi mhunn zap dili. Tinnem vorgonni farik kortoch hanvem tika vicharlem - 'Tum Belganv ravta? ' Mhonnunk lagli, "nam. Belganv mhojim bhurgim asat. Dog dhuvo. Thoimsor ravun fuddlem xikop kortat tim. "
"Atam polle tuvem 'Jivitacho Prokas'-achi vorgonni farik kelea nhoi, ti konna khatir? Bhurgeankuch pattounk tujea? " - hanvem anik ek prosn kelo. Tinnem mhojea proxnak hoi zap ditoch, ti fuddem anik-ui sangunk lagli: 'Jivitacho Prokas' vachunk mhojea dog-ui dhuvank khub avoddta. Kiteak zanna? Tacher khubxeo kannyo astat. Ek, ek disa khatir ek-ek kanni. Heo kannyo vachunk tankam khub borem dista. Kaluch tannim 'Jivitacho Prokas' dhadd mhunn mhaka chitt pattoilea. Tech khatir tachi vorgonni farik korun to thoimsor pavto korcho mhunn ailolim hanv. "
Don mhoine adim, Ponnje vochunk bosintlean poinn kortalom. Moddganvchean suttloli bos Nuvem pavtoch, mhojea uzveak boslole, sumar 45-48 vorsanche pirayechea eka mon'xan aplea begantlem ek pustok bhair kaddlem. . . Polle zalear, 'Jivitacho Prokas. ' 'Jivitacho Prokas'-acher aslolo tea disacho niyall vachlea uprant tannem to porot aplea begant ghalo. Kaim khinn sortoch hanvem taka vicharlem - "tuka Konknni vachunk avoddta? " Mhonnunk laglo "Hoi! 'Jivitacho Prokas' ba vachtam hanv. "
"Konknnintlim anik khoinchim potram-nemallim vachta tum?
 "Nam. . . nam. . . fokot 'Jivitacho Prokas'-uch vachtam. Tea her potram-masikancher asleli Konknni vachunk mhaka matxi kottinn lagta. Dekhun hanv tim masik-potram vachunk vochonam. 'Jivitacho Prokas' vachunk boro, kiteak tacher khubxeo kannyo astat. 30 disam khatir 30 kannyo. Hea kannyankuch lagon hanv to vikto ghetam. "
30-35 vorsam adim Konknni vachpachi ji ruch asli ti ruch az khubxea zannank na, hem mat khorem. Punn zankam ti asa - te ruchik 30-35 vorsam sorlim - torui tantum kosloch bodol zaunk na. Dusrea orthan, 30-35 vorsam adim kannyo vachunk avoddtaleo tosleoch kannyo vachunk az konnakuch avoddonant. Kannyam-kothanchea mollar az tanchi ruch vaddoitolo ani tanchem mon jikhun ghetolo zalear, tankam novea tontrachi, axoyachi ani vixoyachi kanni diunk zay. Kiteak, osle torecheo kannyo eke vixixtt ritin fuddem sortat. Tantum odim-modim khub natteomoy asta, ani vachpeak tednam ti kanni odikuch bhavta. Punn, te bodlek, tich kanni, odik uttav haddche khatir aichea kallar, modemkat ek don niz Konknni utram ghalun (poilinchea kannyamni kaim Purtugez utram astalim) tech vachpeak dili zalear, taka ti bhas kottin lagta. Mhonnche, aicho Konknni vachpi monis aplech bhaxentlim novim utram xikpachi umollxik dakoyna. Aple te bhaxentlean vachop kortana udorgotiche nodrentlean ti bhas koxi khelloylea ani kelloylea hacho vichar korunk, to sumara bhair unno poddta. Mhunnonuch, aichea kallar taka khoinchem-i ek boroup xud'dh Konknnintlean toyar korun dilem zalear, taka ti bhas porki koxi dista. Kottin lagta. Karonn? Bhaxechi udorgot zaum yeta hacher tannem kednach vichar korunk na. Dusrem, udorgotik pavloli bhas Konknni - taka kednach apli koxi disona.
 Bhaxechi udorgot zaunk zay, bhas sudronk zay, ani te khatir ti vachunk amche ruchint-ui bodol zaunk zay - hacho je meren dixttavo zauncho na, te meren Konknni mon'xachi Konknni vachpachi ruch "ek aslo kolo. . . . to kolo. . . " osleach kannyamni xirkun urteli.
 GULF-GOANS e-NEWSLETTER (Since 1994)
Subscribe to: Post Comments (Atom)
- ► 2013 (42)
- ► 2012 (16)
- ► 2011 (20)
- ► 2010 (21)
- ► 2009 (26)
(29)
(14)
- Duxtt Zon'var! Mon'xantlem!
 - Mel'le Kuddik Okman Ho?
 - Gõykar Orde Tokleche?
 - Favona Tem Mellona?
 - Obsoegank Guneanvkari Konn?
 - 'Tum Konknni Pustok Kiteak Kaddina? '
- gõYkarancho Otmo!
 - Mon'xachem Mol Kitem?
 - ▼ July (14)
- A big e-welcome to you. Tumcam Maie-mogacho ieukar. Enjoy Life - This is not a rehearsal! Konkani uloi, boroi, vach ani samball - sodankal. Hich Goenchi osmitai ani amchem khalxelponn. Goenchi amchi Konkani bhas! Ekvottachem saddon Goenkaranchem. This is Gaspar Almeida from Parra, Bardez, Goa, based in Kuwait and am connected with the www. goa-world. com website created by Ulysses Menezes, and as Moderator of the famous first of its kind Gulf-Goans e-Newsletter (since 1994) and The Goan Forum and several Goan and Indian associations and forums and e-forums in Goa, India, Kuwait, The Middle East and worldwide. 